**BOSNA I HERCEGOVINA**

**FEDERACIJA BOSNE I HERCEGOVINE**

**ZENIČKO-DOBOJSKI KANTON**

**GRAD ZENICA**

**GRADONAČELNIK**

Broj: 02-45-1687/24

Zenica, 26.01.2024. godine

Na osnovu člana 8. Zakona o ministarskim, vladinim i drugim imenovanjima Federacije Bosne i Hercegovine ("Službene novine Federacije BiH", broj: 12/03, 34/03 i 65/13), člana 234. i 247. Zakona o privrednim društvima ("Službene novine Federacije BiH", broj: 81/15 i 75/21), a u vezi sa odredbom člana 17. i 22. Statuta Javnog preduzeća „Gradsko groblje“ d.o.o. Zenica (“Službene novine općine Zenica”, broj: 6/2008 i “Službene novine Grada Zenica”, broj: 1/21 i 9/21), u postupku izbora i imenovanja člana Nadzornog odbora Javnog preduzeća „Gradsko groblje“ d.o.o. Zenica, Gradonačelnik Grada Zenice objavljuje

**O G L A S**

**za izbor i imenovanje člana Nadzornog odbora**

**Javnog preduzeća „Gradsko groblje“ d.o.o. Zenica**

Objavljuje se Oglas za izbor i imenovanje jednog člana Nadzornog odbora Javnog preduzeća „Gradsko groblje“ d.o.o. Zenica.

Mandat člana Nadzornog odbora koji se bira ovim Oglasom traje do isteka četverogodišnjeg mandata Nadzornog odbora Javnog preduzeća „Gradsko groblje“ d.o.o. Zenica imenovanog Rješenjem broj: 02-45-2512/21od 08.02.2021. godine.

**I OPIS POZICIJE**

Nadzorni odbor Javnog preduzeća „Gradsko groblje“ d.o.o. Zenicaima sljedeće nadležnosti: nadzire rad Uprave i poslovanje Preduzeća;priprema i predlaže Etički kodeks, Statut Preduzeća, poslovnike i druge akte koje usvaja Skupština; vrši izbor kandidata Odbora za reviziju i podnosi Skupštini prijedlog za imenovanje; utvrđuje prijedlog cijene i način plaćanja komunalne usluge u skladu sa Zakonom o komunalnim djelatnostima i općinskom odlukom o vodovodu i kanalizaciji; utvrđuje cijenu pratećih usluga koje Preduzeće obavlja; donosi provedbeni propis za postupak javnih nabavki i nadzire njegovo provođenje; daje mišljenje Skupštini o prijedlogu Uprave za raspodjelu dobiti; daje upute Upravi za provođenje mjera i aktivnosti prilikom uočenih nepravilnosti; formira povremene komisije i utvrđuje njihov sastav i zadatke; nadzire Upravu u primjeni preporuka Odbora za reviziju i vanjskog revizora; usvaja izvještaj o poslovanju Preduzeća po polugodišnjem i godišnjem obračunu sa izvještajem revizije; podnosi Skupštini godišnji izvještaj o poslovanju koji obavezno uključuje izvještaj revizora, izvještaj o radu Nadzornog odbora i Odbora za reviziju i plan poslovanja za narednu godinu; donosi prijedlog trogodišnjeg plana poslovanja i usvaja godišnje planove poslovanja; odobrava kupovinu, prodaju, zamjenu, uzimanje u lizing, davanje u lizing, uzimanje kredita i druge transakcije imovine, u toku poslovne godine u obimu od 15% do 33% knjigovodstvene vrijednosti ukupne imovine Preduzeća; donosi opće akte, izmjene i dopune općih akata koji regulišu unutrašnju organizaciju i sistematizaciju radnih mjesta, plaća i naknada radnika, na prijedlog Direktora uz obaveznu prethodnu saglasnost Skupštine preduzeća; odlučuje o ostalim pitanjima u skladu sa zakonom.

Kandidati za imenovanje moraju ispunjavati:

* opće i
* posebne uslove.

**II**  **Opći uslovi za imenovanje su:**

1. da je stariji od 18 godina,
2. da je državljanin Bosne i Hercegovine,
3. da nije otpušten iz državne službe kao rezultat disciplinske mjere na bilo kojem nivou u Bosni i Hercegovini (bilo na nivou države ili entiteta) u periodu od 3 godine prije objavljivanja upražnjenje pozicije,
4. da nije pod optužnicom Međunarodnog suda za ratne zločine u bivšoj Jugoslaviji (član IX.1. Ustava Bosne i Hercegovine),
5. da nije na funkciji u političkoj stranci u smislu člana 5. Zakona o ministarskim, vladinim i drugim imenovanjima Federacije BiH („Službene novine Federacije BiH“, broj: 12/03, 34/03 i 65/13),
6. da nema privatni-finansijski interes u Preduzeću u čiji se nadzorni odbor kandiduje,
7. da nije izabrani zvaničnik, nosilac izvršnih funkcija ili savjetnik izabranim zvaničnicima i nosiocima izvršnih funkcija u smislu Zakona o sukobu interesa u organima vlasti Federacije BiH ("Službene novine Federacije BiH", broj: 70/08),
8. da nije član nadzornog ili upravnog odbora ili odbora za reviziju ili skupštine, uprave ili menadžmenta, niti u svojstvu ovlaštene osobe nekog privrednog društva ili institucije,
9. da nije osuđivan za krivično djelo i za prekršaj nespojiv sa dužnošću u nadzornom odboru, pet godina od dana pravosnažnosti presude, isključujući vrijeme zatvorske kazne,
10. da nije lice kojem je presudom suda zabranjeno obavljanje aktivnosti u nadležnosti nadzornog odbora,
11. da nije stariji od 70 godina na dan imenovanja.

**III Posebni uslovi za imenovanje:**

* VSS-VII stepen stručne spreme, odnosno visoko obrazovanje prvog, drugog ili trećeg ciklusa Bolonjskog sistema studiranja,
* najmanje tri (3) godine radnog iskustva u struci nakon sticanja visoke stručne spreme, odnosno visokog obrazovanja,
* da kandidat posjeduje certifikat o završenom usavršavanju izdat od strane nadležnog organa, u skladu sa odredbama Uredbe o usavršavanju predsjednika i članova nadzornog odbora i uprava privrednih društava sa učešćem državnog kapitala ("Službene novine Federacije BiH", broj: 71/09, 33/10, 23/11, 83/11, 2/13, 80/13, 48/15, 60/16, 88/17 i 19/22).

Ukoliko kandidat ne posjeduje certifikat, dužan je dostaviti izjavu ovjerenu od strane nadležnog organa kojom se obavezuje da će u roku od šest mjeseci od dana imenovanja proći stručno usavršavanje i steći certifikat o završenom usavršavanju, odnosno dostaviti važeće uvjerenje o svom statusu kao kandidatu u postupku usavršavanja iz člana 7a. Uredbe,

* sposobnost za savjesno, odgovorno i odlučno obavljanje upražnjene pozicije,
* sposobnost nepristrasnog donošenja odluka,
* komunikacijske i organizacijske sposobnosti,
* rezultati rada ostvareni tokom poslovne karijere,
* da posjeduje znanje iz oblasti rada i organizacije komunalnih preduzeća,
* preporuke ranijih neposrednih rukovodilaca.

**IV Potrebni dokumenti:**

Svojeručno potpisana prijava kandidata treba da sadrži kraću biografiju, adresu i kontakt telefon.

Uz potpisanu prijavu kandidati trebaju dostaviti:

1. diplomu o završenom visokom obrazovanju,
2. dokaz o traženom radnom iskustvu (potvrda iz koje se može utvrditi radno mjesto, tražena stručna sprema za radno mjesto i dužina radnog iskustva),
3. uvjerenje o državljanstvu (ne starije od 6 mjeseci),
4. certifikat o završenom usavršavanju izdat od strane nadležnog organa, u skladu sa odredbama Uredbe o usavršavanju predsjednika i članova nadzornog odbora i uprava privrednih društava sa učešćem državnog kapitala ("Službene novine Federacije BiH", broj: 71/09, 33/10, 23/11, 83/11, 2/13, 80/13, 48/15, 60/16, 88/17 i 19/22).

Ukoliko kandidat ne posjeduje certifikat, dužan je dostaviti izjavu ovjerenu od strane nadležnog organa kojom se obavezuje da će u roku od šest mjeseci od dana imenovanja na poziciju proći stručno usavršavanje i steći certifikat o završenom usavršavanju, odnosno dostaviti važeće uvjerenje o svom statusu kao kandidatu u postupku usavršavanja iz člana 7a. Uredbe (izjava ne smije biti starija od datuma objave ovog Oglasa).

1. izjavu kandidata ovjerenu od strane nadležnog organao činjenicama nabrojanim u tačkama 3. do 8. Općih uslova Oglasa (sve navedene izjave mogu biti tekstualno sadržane na jednom ovjerenom listu i ne smiju biti starije od datuma objave ovog Oglasa).

Uvjerenja kojim se dokazuje ispunjenost općih uslova za imenovanje iz tačke 9. i 10., odgovorni javni službenik će zatražiti od kandidata koji budu predloženi za konačno imenovanje. Kandidati koji budu izabrani dužni su dostaviti tražena uvjerenja u roku od 5 dana od dana izbora i ista ne smiju biti starija od datuma objavljivanja Oglasa.

**Dokumenti koji se prilažu uz prijavu na Oglas moraju biti originali ili ovjerene kopije.**

Oglas za podnošenje prijava ostaje otvoren 15 dana od dana posljednjeg objavljivanja, a isti će biti objavljen u „Službenim novinama Federacije BiH“, dnevnom listu „Oslobođenje“ i na web stranici Grada Zenica.

Neblagovremene, neuredne i nepotpune prijave neće se uzeti u razmatranje.

Kandidati koji ispunjavaju uslove Oglasa bit će telefonski i pismeno obaviješteni o mjestu i vremenu održavanja intervjua.

**Prijavu na Oglas sa svim traženim dokumentima potrebno je dostaviti lično ili preporučeno poštom na adresu:**

**GRAD ZENICA**

**Služba kabineta Gradonačelnika**

**Trg Bosne i Hercegovine broj 6.**

**72 000 Zenica,**

**- Komisija za izbor -**

**sa naznakom:**

**"Prijava na Oglas za izbor i imenovanje člana Nadzornog odbora**

**Javnog preduzeća „Gradsko groblje“ d.o.o. Zenica - NE OTVARATI"**

 **GRADONAČELNIK**

 **Fuad Kasumović**